Isem amilan, yezdi akk ismawen anagar irbiben d yinemḍanen, yemmal-d amur ameqqran di tesmilt n yismawen. Isem amilan yezmer ad yili d akmam (taɣawsa, aɣersiw), yezmer ad yili d amadwan (tilelli), yezmer ad yili d aḥerfi (aqcic), d asuddim (asagem), d uddis (tiferzizwit), d areṭṭal (tasebḥit), d amaẓlay (Tubiret, Ɛmer). Deg wayen yerzan talɣa d twuri, yezmer ad yesɛu akk ticraḍ d twuriwin tinisamin.